EA โชว์นวัตกรรมสุดล้ำ MINE Mobility ยานยนต์ไฟฟ้าของไทย
EA โชว์นวัตกรรมสุดล้ำ MINE Mobility ยานยนต์ไฟฟ้าของไทย
24 ส.ค. 2561

บริษัท พลังงานมหานคร จำกัด ผู้ให้บริการสถานีอัดประจุไฟฟ้าภายใต้ชื่อ EA Anywhere ซึ่งเป็นบริษัทย่อยของ บริษัท พลังงานบริสุทธิ์ จำกัด (มหาชน) หรือ EA นำทีมโดยคุณธนพัชร์ สุขสุธรรมวงศ์ (คนกลาง) Chief Marketing Officer (CMO) บริษัท พลังงานมหานคร จำกัด และยังเป็นผู้นำสุดยอดนวัตกรรมรถยนต์ไฟฟ้าสัญชาติไทยรายแรกของประเทศ ได้นำนวัตกรรมสุดล้ำ MINE Mobility ยานยนต์ไฟฟ้าของไทย รวมถึงสถานีอัดประจุไฟฟ้า ที่สามารถให้บริการผ่านเทคโนโลยีเครือข่ายไร้สาย
โดยใช้งานผ่าน Mobile Application ทั้งจอง จ่าย ชาร์จ มีความสะดวก ปลอดภัย และง่ายต่อการใช้งาน ในรูปแบบ Internet of Home เพื่อนำสังคมไทยก้าวเข้าสู่ Smart City ในอนาคตอันใกล้ ไปโชว์ในงานบ้านและสวนแฟร์ Midyear 2018 จัดขึ้นโดยนิตยสารบ้านและสวน ณ ศูนย์นิทรรศการและการประชุมไบเทค บางนา เมื่อเร็วๆ นี้